
Bošnjaško mladinsko kulturno društvo iz Velenja vas prisrčno vabi na multimedijsko gledališko predstavo z naslovom:
»Sprehodi se v mojih čevljih« / »Prošetaj u mojim cipelama«
[bookmark: _GoBack]Dvojezična gledališka predstava v slovenskem in bosanskem jeziku je nastala v Bošnjaškem mladinskem kulturnem društvu Velenje v okviru projekta »Jezikanje in igranje za uresničene sanje: jezikovne in gledališke delavnice za krepitev jezikovnih, komunikacijskih in socialnih veščin mladih iz manjšinskih skupnosti v Velenju«, financiranega s strani Finančnega mehanizma EGP in Norveškega finančnega mehanizma.
Besedilo za predstavo so udeleženci projekta ustvarili sami. Večne teme in življenjske anekdote so združili v dramsko predstavo s komičnimi elementi. Teme, s katerimi se predstava ukvarja, so družbene, socialne in predvsem aktualne, zato se z njimi ni težko poistovetiti. Ker gre za dramo s komičnimi elementi, ki vsebuje nevsiljive moralne in socialno angažirane nauke, bo pritegnila pozornost gledalcev različne starosti, še posebej mlade. V predstavi boste izvedeli, kakšne so težave mladih iz Velenja in zakaj ter kdaj jih njihov čevelj »žuli«. Igralke in igralci upodabljajo mlade ljudi s prepoznavnimi karakternimi lastnostmi, ki se sprehajajo okoli nas. Še dodaten kamenček v mozaiku privlačnosti predstave bo povezovalni dejavnik z multimedijsko noto. 
Želja in cilj ustvarjalcev predstave je bila pripraviti dovršeno, zanimivo gledališko predstavo z univerzalnim sporočilom, ki se bo dotaknilo čim večjega števila ljudi.
Mentorici: mag. Vesna Anđelković in Jasmina Imširović
Režiser filma: Tadej Čater
Režiserki predstave: Jasmina Imširović in Vesna Anđelković

Vabljeni!
P.S.: Vstop prost!

